CELEX: 22011D0073
Language: mt
Date: 2011-07-01 00:00:00
Title: Deċiżjoni tal-Kumitat Konġunt taż-ŻEE Nru 73/2011 tal- 1 ta’ Lulju 2011 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

6.10.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 262/30
               
            DEĊIŻJONI TAL-KUMITAT KONĠUNT TAŻ-ŻEE
      Nru 73/2011
      tal-1 ta’ Lulju 2011
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 33/2011 tal-1 ta’ April 2011 (1).
               
            
                  (2)
               
               
                  Id-Direttiva tal-Kummissjoni 2010/74/UE tad-9 ta’ Novembru 2010 li temenda d-Direttiva 98/8/KE tal-Parlament Ewropew u tal-Kunsill biex testendi l-inklużjoni fl-Anness I għaliha tas-sustanza attiva tad-dijossidu tal-karbonju għall-prodott tat-tip 18 (2) għandha tiġi inkorporata fil-ftehim.
               
            
                  (3)
               
               
                  Id-Deċiżjoni tal-Kummissjoni 2010/571/UE tal-24 ta’ Settembru 2010 li temenda, għal skopijiet ta’ adattament għall-progress xjentifiku u tekniku, l-Anness għad-Direttiva 2002/95/KE tal-Parlament Ewropew u tal-Kunsill fir-rigward ta’ eżenzjonijiet għal applikazzjonijiet li jkun fihom iċ-ċomb, il-merkurju, il-kadmju, il-kromju eżavalenti, il-bifenili polibrominati u l-eteri tad-difenil polibrominati (3), kif korretta bil-ĠU L 254, 29.9.2010, p. 48, għandha tiġi inkorporata fil-Ftehim.
               
            
                  (4)
               
               
                  Id-Deċiżjoni tal-Kummissjoni 2010/675/UE tat-8 ta’ Novembru 2010 dwar in-nuqqas ta’ inklużjoni ta’ ċerti sustanzi fl-Annessi I, IA jew IB għad-Direttiva 98/8/KE tal-Parlament Ewropew u tal-Kunsill dwar it-tqegħid fis-suq tal-prodotti bijoċidali (4) għandha tiġi inkorporata fil-Ftehim,
               
            ADOTTA DIN ID-DEĊIŻJONI:
      Artikolu 1
      Il-Kapitolu XV tal-Anness II ta’ mal-Ftehim għandu jiġi emendat kif ġej:
      
                  1.
               
               
                  L-inċiż li ġej għandu jinżdied fil-punt 12n (id-Direttiva 98/8/KE tal-Parlament Ewropew u tal-Kunsill):
                  
                              “—
                           
                           
                              
                                 32010 L 0074: Id-Direttiva tal-Kummissjoni 2010/74/UE tad-9 ta’ Novembru 2010 (ĠU L 292, 10.11.2010, p. 36).”
                           
                        
            
                  2.
               
               
                  L-inċiż li ġej għandu jiġi miżjud fil-punt 12q (id-Direttiva 2002/95/KE tal-Parlament Ewropew u tal-Kunsill):
                  
                              “—
                           
                           
                              
                                 32010 D 0571: Id-Deċiżjoni tal-Kummissjoni 2010/571/KE tal-24 ta’ Settembru 2010 (ĠU L 251, 25.9.2010, p. 28), kif ikkoreġuta mill-ĠU L 254, 29.9.2010, p. 48.”
                           
                        
            
                  3.
               
               
                  Il-punt li ġej għandu jiddaħħal wara l-punt 12zw (id-Deċiżjoni tal-Kummissjoni 2010/226/UE):
                  
                              “12zy.
                           
                           
                              
                                 32010 D 0675: Id-Deċiżjoni tal-Kummissjoni 2010/675/UE tat-8 ta’ Novembru 2010 dwar in-nuqqas ta’ inklużjoni ta’ ċerti sustanzi fl-Anness I, IA jew IB għad-Direttiva 98/8/KE tal-Parlament Ewropew u tal-Kunsill dwar it-tqegħid fis-suq ta’ prodotti bijoċidali (ĠU L 291, 9.11.2010, p. 47).”
                           
                        
            Artikolu 2
      It-testi tad-Direttiva 2010/74/UE u d-Deċiżjonijiet 2010/571/UE, kif korretti bil-ĠU L 254, 29.9.2010, p. 48, u 2010/675/UE fil-lingwi tal-Iżlanda u tan-Norveġja, li għandhom jiġu ppublikati fis-Suppliment ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-2 ta’ Lulju 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ Lulju 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 171, 30.6.2011, p. 33.
      
         (2)  ĠU L 292, 10.11.2010, p. 36.
      
         (3)  ĠU L 251, 25.9.2010, p. 28.
      
         (4)  ĠU L 291, 9.11.2010, p. 47.
      
         (*)  L-ebda rekwiżiti kostituzzjonali ma huma indikati.